Βρυσούλα Άρτας

Η Βρυσούλα είναι οικισμός της Ηπείρου στην Περιφερειακή Ενότητα Άρτας και τον Δήμο Γεωργίου Καραϊσκάκη.

 Γενικά στοιχεία 
Η Βρυσούλα βρίσκεται στα όρια με την Περιφέρεια Θεσσαλίας, δυτικά του Άραχθου ποταμού, σε υψόμετρο 650 μέτρα. Απέχει 62 χιλιόμετρα Α. από την Άρτα (μέσω Κομπότι), 37 χιλιόμετρα Α.-ΝΑ. από την Άνω Καλεντίνη (έδρα του δήμου - μέσω Μεγαλόχαρης) και 2 χιλιόμετρα Ν. από τον Μεσόπυργο. Απογράφεται επίσημα, ως ξεχωριστός οικισμός, για πρώτη φορά το 1981 με την ονομασία Αλαταριά στην κοινότητα Μεσοπύργου. Το 1984 μετονομάζεται σε Βρυσούλα. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Μεσόπυργο, το Αλωνάκι, τη Βελανιδιά, το Βουλιαγμένο, τα Κανάλια και τον Παλαιόμυλο αποτελούν την κοινότητα Μεσοπύργου που υπάγεται στη δημοτική ενότητα Τετραφυλίας του Δήμου Γεωργίου Καραϊσκάκη. Σύμφωνα με την απογραφή του 2021 απογράφησαν 51 κάτοικοι.

 Παραπομπές 

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη